*Anexa nr. 1 la Hotărârea Guvernului nr.\_\_\_\_\_\_ /2023*

**PROGRAMUL**

**de sprijin pentru dezvoltarea întreprinderilor mici și mijlocii**

**în domeniul turismului rural**

**CAPITOLUL I**

**DISPOZIȚII GENERALE**

1. Scopul Programului de sprijin pentru dezvoltarea întreprinderilor mici și mijlocii în domeniul turismului rural (în continuare – *Program*) este de a contribui la dezvoltarea economiei naționale prin activități de turism rural, favorizând inițiative de antreprenoriat în cadrul ecosistemului ÎMM-urilor din domeniul turismului rural și valorificând resursele naturale și culturale ale localităților din mediul rural.
2. Obiectivul general al Programului este creșterea nivelului de competitivitate al întreprinderilor micro, mici și mijlocii din domeniul turismului pentru dezvoltarea produselor și serviciilor pe întreg lanțul valoric al turismului rural.
3. Programul este orientat spre atingerea următoarelor obiective specifice:

1) creșterea gradului de conștientizare cu privire la importanța valorificării în scop turistic și promovării patrimoniului cultural național;

2) dezvoltarea de produse și servicii turistice de către ÎMM-uri;

3) îmbunătățirea și diversificarea ofertelor locale și regionale de turism rural;

4) sporirea numărului de locuri de muncă, menținerea unor meserii tradiționale, atragerea populației în practicarea diferitelor forme de turism.

1. În sensul prezentului Program se definesc următoarele noțiuni:

*ecosistemul ÎMM-urilor din domeniul turismului rural* – ansamblul întreprinderilor mici și mijlocii care activează în domeniul turismului rural;

*lanț valoric al turismului rural* – este succesiunea activităților primare și de sprijin care sunt fundamentale din punct de vedere strategic pentru performanța domeniului turistic.

Procesele legate, cum ar fi elaborarea politicilor și planificarea integrată, dezvoltarea și ambalarea produselor, promovarea și marketingul, distribuția și vânzările, operațiunile și serviciile de destinație sunt activitățile principale cheie ale lanțului valoric al turismului.

Activitățile de sprijin implică transportul și infrastructura, dezvoltarea resurselor umane, dezvoltarea tehnologiei și a sistemelor și alte bunuri și servicii complementare care pot să nu fie legate de afacerile de bază din turism, dar au un impact mare asupra valorii turismului.

turism rural - formă de turism desfăşurată în mediul rural şi orientată spre utilizarea resurselor turistice locale (naturale, culturale, etc.), cunoaşterea mediului rural, activităţilor specifice acestuia, obiceiurilor şi tradiţiilor locale, gospodăriilor ţărăneşti şi de fermier, etc.;

*unități de cazare și/sau de alimentație* - structuri de primire turistică cu funcțiuni de cazare și servire a mesei, definite conform Hotărârii Guvernului nr. 643/2003.

**CAPITOLUL II**

**CRITERII ȘI DOMENII DE ELIGIBILITATE**

1. Programul este destinat întreprinderilor micro, mici și mijlocii, definite potrivit prevederilor Legii nr. 179/2016 cu privire la întreprinderile mici și mijlocii, cu excepția întreprinderilor de stat și municipale.
2. Beneficiarii sunt selectați conform criteriilor și priorităților prezentului Program, în limitele bugetului disponibil.
3. Solicitanții, la momentul aplicării la Program, desfășoară activitate de antreprenoriat în turism pe teritoriul Republicii Moldova, în unitățile administrativ-teritoriale de nivelul întâi: sate, comune și orașe cu o populație de până la 30 000 de locuitori (conform ultimului recensământ al populației), care conține dezvoltare de produs turistic, de infrastructură turistică, activități de cazare și/sau alimentație a turiștilor, activități de agrement.
4. Prioritate în cadrul Programului se acordă:

1) unităților de cazare și/sau de alimentație din spațiul rural, clasificate în corespundere cu Normele metodologice și criteriile de clasificare a structurilor de primire turistică cu funcțiuni de cazare și servire a mesei, aprobate prin Hotărârea Guvernului nr. 643/2003;

2) solicitanților care demonstrează o evoluție sustenabilă a indicatorilor economici, conform situațiilor financiare din ultimii 2 ani de activitate.

3) grupurilor de întreprinderi afiliate ale căror praguri financiare și de salariați nu depășesc plafoanele articolului 4 din Legea nr. 179/2016 cu privire la întreprinderile mici și mijlocii.

**CAPITOLUL III**

**COMPONENTELE PROGRAMULUI ȘI ACTIVITĂȚILE PRINCIPALE**

1. Programul este structurat în următoarele componente:

1) Componenta I – Informare și promovare;

2) Componenta II – Suport financiar nerambursabil;

3) Componenta III – Monitorizare și evaluare.

**Secțiunea 1**

**Componenta I - informare și promovare**

1. **Componenta I** include un set de activități complexe și are ca scop diseminarea informației privind derularea implementării tuturor etapelor, obiectivele și condițiile Programului, pentru a atrage grupul-țintă în număr suficient.
2. Instituția Publică Organizația pentru Dezvoltarea Antreprenoriatului (în continuare IP ODA), în colaborare cu Ministerul Culturii și autoritatea de implementare a politicilor în domeniul turismului vor elabora materiale promoționale și vor organiza evenimente pentru promovarea Programului, precum:
3. sesiuni de informare, evenimente tematice;
4. emisiuni TV și radio la posturile naționale și locale;
5. alte elemente de vizibilitate.
6. IP ODA va acorda suport informațional autorităților publice locale, întreprinderilor mici și mijlocii, altor instituții/organizații de suport în afaceri în scopul promovării Programului Turismului rural.

**Secțiunea a 2-a**

**Componenta II - suport financiar nerambursabil**

1. Suportul financiar se acordă sub formă de finanțare nerambursabilă (grant), având ca scop dezvoltarea produselor și serviciilor întreprinderilor mici și mijlocii în domeniul turismului rural.
2. Suportul financiar nerambursabil este de maxim 70 % din valoarea proiectului investițional și nu poate depăși suma de 500 000 de lei per beneficiar.
3. Suportul financiar nerambursabil se acordă pentru stimularea și consolidarea sectorului ÎMM-urilor în vederea extinderii și diversificării ofertei turistice în regiunile rurale, pentru a realiza o diversificare mai bună a infrastructurii, produselor și serviciilor lanțului valoric al turismului rural. Resursele financiare acordate sub formă de grant în cadrul acestei direcții urmează a fi utilizate pentru una sau mai multe dintre următoarele activități:
   1. reparația/mobilarea/echiparea unităților de cazare și/sau de alimentație, precum și a unităților de agrement destinate turismului rural, costurile cărora nu trebuie să depășească 50 % din valoarea grantului;
   2. restaurarea și menținerea stilului tradițional al încăperilor, mobilei, costurile cărora nu trebuie să depășească 50 % din valoarea grantului;
   3. amenajarea de spații/ achiziționarea de echipamente pentru activități de agrement și sport, achiziționarea și amplasarea (instalarea și servicii aferente) indicatoarelor turistice, costurile cărora nu vor depăși 50 % din valoarea grantului;
   4. servicii de design, arhitectură și consultanță pentru menținerea autenticității unităților de primire a turiștilor și echipamentului, instrumentarului utilizat, costurile cărora nu vor depăși 20% din valoarea grantului.
   5. achiziționarea de articole tematice, pentru furnizarea serviciilor turistice specializate, costurile cărora nu vor depăși 50 % din valoarea grantului;
   6. îmbunătățirea infrastructurii digitale, costurile cărora nu vor depăși 30% din valoarea grantului;
   7. activități și produse de promovare, cum ar fi campanii de promovare pe rețelele de socializare, pliante și broșuri de promovare tipărite, broșuri de promovare digitale, obiecte de semnalizare turistică, acțiuni și materiale de marketing și promovare a destinației, organizarea de info-tururi, costurile cărora nu vor depăși 20% din valoarea grantului.
   8. instruiri specializate, certificări în domeniu, afilieri la organizații specializate, costurile cărora nu vor depăși 20% din valoarea grantului.
4. Cheltuieli neeligibile din contul suportului financiar nerambursabil, precum și contribuției proprii în cadrul Programului sunt:
5. costuri de bunuri și servicii ori cota-parte a acestora acoperite de alte programe/proiecte de asistență și/sau subvenții de stat, inclusiv contribuția proprie;
6. cheltuieli generate de rata de schimb valutar;
7. costuri suportate înainte de depunerea formularului la Componenta II;
8. impozite și taxe, inclusiv TVA;
9. servicii de transport;
10. plăți efectuate în numerar;
11. finanțarea costurilor de leasing, credit, inclusiv dobânzile și comisioanele aferente;
12. costuri de arendă sau locațiune a spațiilor/oficiilor/terenurilor necesare activității;
13. consumabile și cheltuieli administrative;
14. cheltuieli de remunerare a personalului.
15. Pentru a participa la Program, fiecare solicitant depune un formular de aplicare, care conține în mod obligatoriu un set de documente conform Manualului operațional pentru implementarea Programului.
16. Perioada de înscriere și de depunere a dosarelor este anunțată pe paginile web oficiale ale Ministerului Economiei, Ministerului Culturii și IP ODA, precum și în mijloacele mas-media și pe rețele de socializare.
17. Modalitatea de selectare a beneficiarilor **Componentei II** este prevăzută în Manualul operațional pentru implementarea Programului și descrisă în ghidul de aplicare la Program.
18. Suportul financiar nerambursabil este transferat direct către beneficiar în două tranșe:
19. **I tranșă** – în cuantum de 50 % din valoarea aprobată a grantului, după prezentarea setului complet de acte ce confirmă investirea contribuției proprii;
20. **II tranșă** – în cuantum de 50 % din valoarea aprobată a grantului, după implementarea completă a proiectului investițional, cu condiția prezentării setului complet de acte confirmative.
21. Întreprinderile mici și mijlocii care nu dispun de suficiente resurse financiare proprii pentru implementarea proiectului investițional aprobat vor putea acoperi insuficiența de capital din surse creditare. În acest sens, întreprinderile mici și mijlocii pot beneficia, după caz, de o garanție financiară emisă de Fondul de garantare a creditelor pentru întreprinderile mici și mijlocii, în baza Hotărârii Guvernului nr. 828/2018 pentru aprobarea Regulamentului cu privire la Fondul de garantare a creditelor pentru întreprinderile mici și mijlocii.
22. Întreprinderile mici și mijlocii pot solicita suport financiar până la atingerea limitei plafonului stabilit în Program, cu respectarea cerințelor privind ajutorul de stat.

**Secțiunea a 3-a**

**Componenta III – monitorizare și evaluare**

1. Activitățile **Componentei III** au ca scop monitorizarea realizării proiectelor investiționale, identificarea și diminuarea riscurilor care pot provoca situații de criză, determinarea tacticilor de comunicare cu beneficiarii de resurse financiare nerambursabile, precum și evaluarea impactului acestora, ceea ce presupune:
2. monitorizarea beneficiarului de către IP ODA;
3. urmărirea respectării condițiilor și utilizării resurselor financiare conform destinației stabilite în contractul de finanțare nerambursabilă;
4. evaluarea impactului asupra întreprinderii, sectorului/mediului economic și social în general;
5. monitorizarea beneficiarilor Programului pentru o perioadă de 36 de luni de la data prezentării setului complet de acte care confirmă utilizarea resurselor financiare conform destinației.
6. În cazul nerespectării condițiilor Programului, beneficiarul grantului este obligat sa ramburseze mijloacele financiare acordate.
7. IP ODA efectuează monitorizarea la etapa post finanțare, verificarea finală aferentă monitorizării și solicită de la beneficiari, la necesitate, rapoarte de performanță cu informații necesare.

**Capitolul IV**

**PROCESUL DE IMPLEMENTARE A PROGRAMULUI**

**Secțiunea 1**

**Perioada de implementare a Programului și estimarea costurilor**

1. Termenul de implementare a Programului este de 36 de luni, cu posibilitatea de a fi prelungit pe baza mijloacelor financiare suplimentare disponibile.
2. Implementarea Programului presupune un buget estimativ de 30 000 000 de lei, cu posibilitatea de a fi suplinit cu fonduri ale donatorilor locali și externi.

**Secțiunea a 2-a**

**Indicatorii Programului**

1. **Indicatorii de produs:**
2. cel puțin 200 de ÎMM-uri vor beneficia de suport consultativ;
3. 10 activități de mediatizare și informare organizate cu privire la promovarea Programului;
4. 10 evenimente de promovare (expoziții, sărbători, festivaluri, ateliere, mese rotunde, etc.) dedicate ÎMM-urilor din domeniul turismului rural;
5. cel puțin 50 întreprinderi susținute financiar.
6. **Indicatorii de rezultat:**
7. cel puțin 60% din beneficiari vor înregistra o creștere economică;
8. volumul de investiții în economia națională va fi în creștere cu circa 40 000 000 lei;
9. cel puțin 100 de locuri de muncă vor fi menținute și 50 noi create;
10. cel puțin 25 de întreprinderi își vor diversifica gama de servicii și produse.

**Secțiunea a 3-a**

**Implementarea și coordonarea Programului**

1. Implementarea Programului se va realiza de către IP ODA în conformitate cu Manualul operațional pentru implementarea acestuia.
2. Pentru gestionarea eficientă, IP ODA va conecta prezentul Program la sistemul informațional de management intern.
3. IP ODA va elabora și va prezenta anual Consiliului Instituției Publice Organizația pentru Dezvoltarea Antreprenoriatului și Ministerului Economiei rapoarte privind implementarea Programului și atingerea indicatorilor planificați.
4. Comitetul de finanțare și risc al IP ODA examinează raportul de evaluare a dosarelor solicitanților de suport din cadrul programelor de stat şi va decide cu privire la acceptarea sau respingerea acestora.
5. În procesul de examinare, Comitetul de finanțare și risc al IP ODA se va conduce de condițiile şi criteriile de evaluare stipulate în prezenta hotărâre și Manualul operațional de implementarea Programului.

**Secțiunea a 4-a**

**Supravegherea și coordonarea Programului**

1. Funcția de supraveghere și de evaluare a activităților și a modului de implementare a Programului este exercitată de către Consiliul IP ODA.
2. Pornind de la atribuțiile funcționale și drepturile Consiliului IP ODA, prevăzute în Hotărârea Guvernului nr. 487/2022 cu privire la organizarea și funcționarea Instituției Publice Organizația pentru Dezvoltarea Antreprenoriatului și în vederea gestionării eficiente a Programului, Consiliul exercită următoarele atribuții:
3. aprobă Manualul operațional pentru implementarea Programului;
4. aprobă raportul anual de implementare a Programului;
5. soluționează probleme care nu contravin legislației.
6. Toate deciziile Consiliului IP ODA se fixează în procesele – verbale ale ședințelor.

*Anexa nr. 2 la Hotărârea Guvernului nr.\_\_\_\_\_\_/2023*

**Planul de implementare a activităților Programului**

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| **Activități-cheie** | **Trimestre de implementare** | | | | | | | | | | | |
| **Primul an** | | | | **Al doilea an** | | | | **Al treilea an** | | | |
| **T1** | **T2** | **T3** | **T4** | **T5** | **T6** | **T7** | **T8** | **T9** | **T10** | **T11** | **T12** |
| **Activități de lansare** | | | | | | | | | | | | |
| Acțiuni de administrare a Programului |  |  |  |  |  |  |  |  |  |  |  |  |
| Pregătirea și aprobarea manualului operațional pentru implementarea Programului |  |  |  |  |  |  |  |  |  |  |  |  |
| **Componenta I: informare și promovare** | | | | | | | | | | | | |
| Desfășurarea campaniilor de informare și conștientizare |  |  |  |  |  |  |  |  |  |  |  |  |
| Crearea instrumentelor informaționale pentru beneficiari |  |  |  |  |  |  |  |  |  |  |  |  |
| Organizarea evenimentelor de promovare dedicate ÎMM din domeniul turismului rural |  |  |  |  |  |  |  |  |  |  |  |  |
| **Componenta II: suport financiar nerambursabil** | | | | | | | | | | | | |
| Înregistrarea formularelor de aplicare la Program |  |  |  |  |  |  |  |  |  |  |  |  |
| Evaluarea proiectelor investiționale și selectarea Beneficiarilor |  |  |  |  |  |  |  |  |  |  |  |  |
| Semnarea contractelor de finanțare nerambursabilă cu beneficiarii |  |  |  |  |  |  |  |  |  |  |  |  |
| Finanțarea proiectelor investiționale |  |  |  |  |  |  |  |  |  |  |  |  |
| **Componenta III: monitorizare și evaluare** | | | | | | | | | | | | |
| Monitorizare și evaluare |  |  |  |  |  |  |  |  |  |  |  |  |
| **Procesul de implementare a Programului** |  |  |  |  |  |  |  |  |  |  |  |  |